
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

Изх.№ 61-00-293/19.11.2020 г.
ДО

ОБЩИНСКИ СЪВЕТ
ГР. ЗЛАТОГРАД

ДОКЛАДНА ЗАПИСКА

От Мирослав Митков Янчев – Кмет на Община Златоград

Относно: Процедура по чл.15 от Закона за устройство на територията за УПИ V-139, кв.6 по ПУП на с.Старцево и улична регулация по ПУП на с.Старцево, по Заявление от Сийка Биндева
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Общинска администрация Златоград е постъпило Заявление вх.№ 94-00-1358/09.06.2020 г. от Сийка Борисова Биндева, с искане за изменение на ПУП, в обхват УПИ V-139, кв.6  и улична регулация по ПУП на с.Старцево. Целта на исканата промяна е да се променят регулационните линии на УПИ V-139, кв.6 по ПУП на с.Старцево, като те минат по начин на ползване. 

Предложението предвижда за частта от ПИ 142, земя с площ 53 кв.м., участваща в образуването на УПИ V-139, кв.6 по ПУП на с.Старцево, ведно с общински терен, земя с площ 32 кв.м., представляваща част от улична регулация между о.т.111 и о.т.312, да се образува нов УПИ ХХV-за гаражи, кв.6 по ПУП на с.Старцево. Исканият имот за присъединяване към нов урегулиран поземлен имот не се ползва по предназначение и от години се ползва от Сийка Биндева. Районът е благоустроен и е отпаднала необходимостта от реализиране на улична регулация в тази си част.
Съгласно нотариален акт № 124, том I, рег.№ 724, дело № 98 от 22.03.2019 г., Сийка Борисова Биндева е собственик на земя с площ 53 кв.м., представляваща част от ПИ № 142, участващ в УПИ V, кв.6 по ПУП на с.Старцево.

Съгласие за извършване на процедурата е изразено от Кмета на с.Старцево, в писмо вх. № 10-00-157/02.10.2020 г., получено в Общинска администрация Златоград.
Пазарната цена на общинския терен, с площ 32 кв.м., участваща в образуването на нов УПИ ХХV-за гаражи, кв.6 по ПУП на с.Старцево, съгласно изготвено предложение за промяна на ПУП  е определена от лицензиран оценител и е в размер на 320,00 лв. без ДДС / лева/, или 10,00 лв/кв.м. без ДДС.
Експертен съвет по устройство на територията на Община Златоград е разгледал предложението, като приемането му е отразено в Протокол № 5/07.07.2020 г. Процедурата може да продължи единствено след положително решение на Общински съвет.

Съгласно чл.15, ал.3 от Закона за устройство на територията, границите на урегулиран поземлен имот, могат да се променят с план за регулация само със съгласието на собствениците им, изразено със заявление и предварителен договор за прехвърляне на собственост.

При положително становище за включване на общински терен с площ 32 кв.м., към УПИ, съгласно представеното предложението за изменение на ПУП в обхват УПИ V-139, кв.6  и улична регулация по ПУП на с.Старцево, предлагам следния проект за 

Р Е Ш Е Н И Е I.


На основание чл. 21, ал. 1, т. 12 от ЗМСМА и чл. 8, ал. 9 от Закона за общинската собственост,  Общински съвет Златоград 

РЕШИ:


Допълва към раздел ІІ. Прогноза за очакваните приходи и необходимите разходи, свързани с придобиването, управлението и разпореждането с имоти-общинска собственост, точка 5. Продажби на основание чл.15 и чл.17 от ЗУТ, от Годишната програма за управление и разпореждане с имотите - общинска собственост в Община Златоград през 2020 година, приета с Решение № З 42/12.02.2020 г. на Общински съвет Златоград, както следва:

Нова подточка 13. „Общински терен с площ 32 кв.м., улична регулация в кв.6 по ПУП на с.Старцево, който се приобщава към нов УПИ ХХV-за гаражи, кв.6 по ПУП на с.Старцево (по молба на Сийка Борисова Биндева)”. 

РЕШЕНИЕ IІ:

Във връзка с изготвено предложение за промяна на ПУП в обхват УПИ V-139, кв.6  и улична регулация по ПУП на с.Старцево., с цел присъединяване на общински терен с площ 32 кв.м., представляващ улична регулация по действащия ПУП на с.Старцево и обособяване на нов УПИ ХХV-за гаражи, кв.6 по ПУП на с.Старцево, се установи на място, че присъединяващият се терен естествено се е приобщил към новия урегулиран поземлен имот. Общинският терен е престанал да има предназначение по чл.3, ал.2 от Закона за общинската собственост. Отчитайки факта, че реализираното общо градоустройствено решение в района няма да се променя, на основание чл.21, ал.1, т.8 от ЗМСМА и чл.6, ал.1 и ал.3 от Закона за общинската собственост, Общински съвет

РЕШИ:

Дава съгласие за промяна на собствеността, от публична в частна общинска собственост, на общински терен с площ 32 м2, представляващ улична регулация, по действащия регулационен план на с.Старцево, за включване в нов УПИ ХХV-за гаражи, кв.6 по ПУП на с.Старцево.
РЕШЕНИЕ ІІІ:

На основание чл.15, ал.3 и ал.5 от Закона за устройство на територията, чл.39, ал.2 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград

РЕШИ:

1. Дава предварително съгласие за изменение на Подробния устройствен план (ПУП) – План за регулация (ПР) на с.Старцево, одобрен със Заповед № РД-16/07.03.1978 г. на Председателя на ОНС Смолян, в обхват УПИ V-139, кв.6 и улична регулация по ПУП на с.Старцево. Частта от ПИ 142, земя с площ 53 кв.м., участваща в образуването на УПИ V-139, кв.6 по ПУП на с.Старцево, ведно с общински терен, земя с площ 32 кв.м., представляваща част от улична регулация между о.т.111 и о.т.312, да се образува нов УПИ ХХV-за гаражи, кв.6 по ПУП на с.Старцево, съгласно изготвено предложение за изменение на ПУП. 
Изменението да се реализира чрез изготвянето, процедирането и одобряването на ПУП-ПР, по смисъла на чл.110, ал.1, т.2 от ЗУТ по ред и начин, уредени в същия закон.

2. Имуществените взаимоотношения между Община Златоград и собственика на частта от ПИ 142, земя с площ 53 кв.м., участваща в образуването на УПИ V-139, кв.6 по ПУП на с.Старцево, след влизане в сила на ПУП-ПР по т.1 от настоящото решение, да бъдат уредени чрез сключване на договор, по силата на който последния да придобие собствеността върху приобщената, към нов УПИ ХХV-за гаражи, кв.6 по ПУП на с.Старцев, земя с площ 32 кв.м., представляваща улична регулация по действащия  ПУП на с.Старцево, съгласно изготвено предложение за промяна на ПУП.

На основание чл.41, ал.2 от Закона за общинската собственост се определя цена, за земя с обща площ 32 кв.м., предмет на ПУП-ПР по т.1 от настоящото решение, в размер на 320,00 лв. без ДДС.

3. Упълномощава Кмета на Община Златоград да сключи предварителен договор за продажба на общински имот, описан в т.1 и т.2 със Сийка Борисова Биндева, след влизане в сила на настоящото решение.      

4. След влизането в сила на заповедта на Кмета на Община Златоград за одобряване на ПУП-ПР по т.1 и т.2, упълномощава Кмета на Община Златоград да сключи окончателен договор за продажба на общински имот със Сийка Борисова Биндева.

5. В случай, че изменението на ПУП-ПР по т.1 и т.2 не влезе в сила, шест месеца след сключването на предварителния договор, да се извърши нова оценка от лицензиран оценител, като Общински съвет Златоград определя нова пазарна цена, въз основа на която се сключва окончателния договор за уреждане на имуществените взаимоотношения между Община Златоград и собственика на частта от ПИ 142, участваща в образуването на УПИ V-139, кв.6 по ПУП на с.Старцево, Сийка Борисова Биндева. 

6. Всички разходи по изготване на ПУП-ПР и неговото процедиране са за сметка на собственика на частта от ПИ 142, участваща в образуването на УПИ V-139, кв.6 по ПУП на с.Старцево, Сийка Борисова Биндева. 

7. Възлага на Кмета на Община Златоград изпълнението на настоящото решение. 
Приложение:

1. Заявление 94-00-1358/09.06.2020 г. от Сийка Борисова Биндева;

2. Предложение за промяна на ПУП за УПИ V-139, кв.6  и улична регулация по ПУП на с.Старцево;

3. Нотариален акт № 124, том I, рег.№ 724, дело № 98 от 22.03.2019 г.; 

4. Скица на УПИ V-139, кв.6  по ПУП на с.Старцево;

5. Протокол № 5/07.07.2020 г. от ЕСУТ при Община Златоград;

6. Писмо вх. № 10-00-157/02.10.2020 г. от Кмета на с.Старцево;

7. Данъчна оценка;
8. Доклад за оценка.

С уважение,

МИРОСЛАВ ЯНЧЕВ

Кмет на Община Златоград

Изготвил:

Невена Атанасова-гл.спец.ИК и УТ
Съгласували:
Инж.Юли Хаджийски - Главен инженер
Златка Цекова-Директор Дирекция АПО, ОС и З, той и юрисконсулт



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

